Workshop despre oportunitățile de finanțare pentru cercetători, organizat de Universitatea Eberhard Karls din Tübingen

Marți, 20 octombrie 2020, „Academia de absolvenți” a Universității Eberhard Karls din Tübingen organizează, începând cu ora 12:00, workshop-ul online “Funding Opportunities for Postdocs”. Gazdele webinarului vor fi dr. Christina Bürger și dr. Sonja Großmann, membre ale Research Support Unit din cadrul Universității Eberhard Karls din Tübingen.
Evenimentul se adresează cercetătorilor, fie doctoranzi sau postdoctoranzi, și își propune să ofere participanților informații cu privire la oportunitățile de finanțare a cercetărilor, dar și să răspundă întrebărilor adresate de aceștia.
Astfel, în cadrul workshopului vor fi prezentate ofertele unor instituții de finanțare din Germania (Fundația Germană pentru Cercetare, Ministerul Federal al Educației și Cercetării din Germania, precum și oportunitățile oferite de Universitatea din Tübingen) și din Europa (acțiunile Marie Skłodowska-Curie, Granturile Consiliului European de Cercetare).
Persoanele interesate de participarea la workshop-ul online “Funding Opportunities for Postdocs” sunt rugate să se înregistreze transmițând un e-mail la adresa info@graduiertenakademie.uni-tuebingen.de. 
